Nida (Latvija)

Nida (agrāk arī Nidas ciems, Nidasciems) ir vēsturisks zvejnieku ciems Kurzemes galējos dienvidrietumos, Dienvidkurzemes novada Rucavas pagastā starp Nidas tīreli un Baltijas jūru, pie Latvijas—Lietuvas robežas. Centrālo Nidas ciema daļu tradicionāli sauc par Nidu, dienvidu galu par Božu ciemu, ziemeļu galu — par Brustu ciemu (nav saglabājusies neviena ēka).

Ciems atrodas Papes dabas parka teritorijā. Nidā atrodas Nidas pludmale — Latvijai neraksturīga oļaina pludmale, kas ir dabas piemineklis. Oļainais krasta valnis ir 25-30 m plats un 0,5 m augsts dabīgs krāvums, kas radies atkāpjoties Litorīnas jūrai. Sastopami piena kvarca oļi. Nidas "Gaigalu" mājās ir izveidots jūras izskaloto priekšmetu muzejs.

Ciems pirmoreiz rakstos minēts 1561. gadā kā Nidaw. 18. gadsimtā Nidas un Papes ciemiem bija tiesības tāpat kā Sventājai "ar četrām lielām laivām (šūtēm ()) vest zivis uz Dancigu un atpakaļbraucienā ņemt no turienes līdzi citas preces". Ciems piederēja Būtiņģes muižai, kas tagad ir Lietuvas teritorijā. 1919. gadā Nidas ciemā nodibinājās skola, kas slēgta 20. gadsimta sešdesmitajos gados. Nidas skolā Eduards Rozenštrauhs esot sacerējis dziesmu "Zilais lakatiņš".Papes dabas parks 20. gadsimta 30. gados Nidas ciemā bija vairāk nekā 300 iedzīvotāju un ciema 70 saimniecības aizņēma piecus kilometrus garu piekrastes joslu.Veldre V. „Dzīve pie jūras”. Rīga, 1991

Nidas ciema zvejnieku-zemnieku sēta "Jūrmalnieki"Valsts kultūras pieminekļu aizsardzības inspekcija un zemnieku sēta "Gaiļi"Valsts kultūras pieminekļu aizsardzības inspekcija ir valsts nozīmes arhitektūras pieminekļi.

Nidā dzimuši gleznotājs Miķelis Golts (1922—2007) un Balvu mūzikas skolas dibinātājs Ilmārs Sležis (1935—1997).

 Atsauces 

 Ārējās saites 
 LĢIA vietvārdu datubāze
 Dabas parks "Pape"

Kategorija:Rucavas pagasts
Kategorija:Dienvidkurzemes novada ciemi
Kategorija:Latvijas ciemi